Juodas (Varėnos r.)
Juodas – ežeras pietų Lietuvoje, Varėnos rajone, apie 5,5 km į pietvakarius nuo Rudnios, 1 km į vakarus nuo Krokšlio kaimo, Karaviškių miške. Ežero ilgis iš šiaurės rytų į pietvakarius – 0,24 km, plotis – iki 0,12 km. Altitudė 129,4 m. Krantai žemi, pelkėti, ištisai apaugę medžiais. Ežeras nenutekantis, priklauso Ūlos upės baseinui. Ežeras pavadintas pagal tamsius (juodus) vandenis. Tarpukario šaltiniuose minimas kaip lenk. Czarne.